2020. gada 13. decembrī

Kendija Aparjode kāpj uz goda pjedestāla

Svētdien, 13. decembrī Eberspacher Pasaules kausa trešā posma otrā diena iesākās ar dāmu sacensībām, kurās piedalījās visas četras Latvijas Nacionālās Kamaniņu sporta izlases dalībnieces.

Lielisku sniegums Kendijai Aparjodei, kura pirmajā braucienā uzstādīja starta rekordu, bet finišā jaunu trases rekordu – 41.667. Lai arī Kendijas starta rekords pirmajā braucienā tika lauzts trīs reizes, tomēr finiša rekordu nespējā pārspēt neviena no Pasaules vadošajām kamaniņu braucējām. 11. ātrākais rezultāts – Elīzai Tīrumai, kura no līderes atpalika 0.333 sekundes. Ullai Zirnei pirmajā braucienā izdevās uzrādīt 16. ātrāko rezultātu, bet juniore Sigita Bērziņa ierindojās 22. pozīcijā.

Otrajā braucienā Kendijai Aparjodei finišā devītais ātrākais laiks, kas divu braucienu summā ļāva kāp uz goda pjedestāla trešā pakāpiena, līderei piekāpjoties par 0.169 sekundēm. Ātrākā savā mājas trasē – vāciete Dajana Eitbergere *(Dajana Eitberger)* 1:23.338, bet otro vietu jau trešo reizi šajā sezonā izcīna pieredzējusī Natālija Gaizenbergere *(Natalie Geisenberger)* [+0.072].

Elīzai Tīrumai otrajā braucienā uzrādot piekto ātrāku laiku, divu braucienu summā izdodas ierindoties sestajā vietā [+0.450], tāpat arī Ullai Zirnei, aizvadot labu otro braucienu izdodas pakāpties par trīs pozīcijām un izcītīt 13. vietu [+0.705]. Savukārt Sigitai Bērziņai pēc veiksmīgi aizvadīta brauciena izdodas apsteigt četras konkurentes uz ierindoties 18. pozīcijā [+1.096].

Otrajā braucienā jaunu starta rekordu – 6.812 sekundes, kā arī trases rekordu – 41.602 sekundes, uzstādīja Austrijas kamaniņu braucēja Madelaine Egle *(Madeleine Egle)*.

Pulksten 13.50 Eberspacher Pasaules kausa trešais posms noslēgies ar Komandu stafeti, kurā Latvijas valsti pārstāvēs Kendija Aparjode, Riks Kristens Rozītis un divvietīgā ekipāža Andris Šics/Juris Šics. Sportistu gaitām komandu stafetē seko līdzi **tiešraidē Helio un Shortcut kanālā Best4Sport TV.**

Informāciju sagatavoja:

Ieva Ose

LKSF sabiedrisko attiecību pārstāve